Source: http://www.ziarulderoman.ro/micii-sportivi-ai-csm-roman-premiati-la-final-de-an/
Timestamp: 2020-02-21 00:51:14+00:00

Document:
Micii sportivi ai CSM Roman, premiați la final de an – Ziarul de Roman
Ziarul de Roman 19/12/2019 15:12	0
Miercuri, 18 decembrie, la Sala Sporturilor, cei 200 de sportivi ai Clubului Sportiv Municipal Roman au fost felicitați pentru activitatea din acest an de către primarul Lucian Micu și premiați cu pachete cadou, ca parte a evenimentului „Caleașca lui Moș Crăciun”.
Din anul 2019, CSM Roman și-a deschis porțile pentru toate cele șapte secții sportive (handbal, fotbal, înot, tenis, tenis de masă, box și șah), accentul fiind pus pe atragerea copiilor cu aptitudini sportive, asigurarea echipamentului sportiv de antrenament și joc și participarea la competiții organizate de către federațiile de specialitate sau între cluburi.
„În prezent activează 14 sportive la handbal, 70 de copii la fotbal juniori, 25 de copii la înot, 25 de copii la tenis, 16 copii la tenis de masă, 20 de copii la box și 30 de copii la șah. Secțiile Handbal și Fotbal, fiind afiliate la federațiile de specialitate, și-au derulat activitatea conform programelor competiționale stabilite de către aceste. Celelalte secții au participat la competiții sportive între cluburi, rezultatele reușite dând speranțe pentru obținerea de rezultate remarcabile și la nivel național”, precizează un comunicat al CSM Roman.
Secția Handbal este condusă de antrenorul principal Viorel Lazăr și antrenorul secund Vasilica Lazăr. Echipa de handbal evoluează în Divizia A a Campionatului Național de handbal feminin, ediția de campionat 2019 – 2020.
Secția Fotbal: în urma preselecțiilor organizate în ianuarie 2019 au fost înscriși și legitimați 72 copii, 36 la grupa de vârstă 2007-2008 – U13 (Juniori D) și 36 la grupa de vârstă 2009-2010 – U11 (Juniori E). În prezent CSM Roman are înscrise în Campionatul 2019-2020 organizat de AJF Neamț 2 echipe de Juniori – Juniori D (U13), antrenați de profesorul Țapu Gabriel și Juniori E (U11), antrenați de profesorul Susanu Iosif;
CSM Roman – Secția Fotbal a organizat:
– Turneul de Fotbal „Kinder Cup” – Ediția „Ziua Copilului” – 1 Iunie 2019;
– Turneul de Fotbal „Kinder Cup” – Ediția „Moș Crăciun”, care este în prezent în desfășurare (concursuri organizate cu participarea echipelor de copii de la școlile din municipiul Roman și din Asociația de Dezvoltare Intercomunitară „Roman Metropolitan”);
În colaborare cu Primăria Municipiului Roman, în perioada august – septembrie 2019 a fost organizat Campionatul Local de Minifotbal „Cupa Romanului 2019” – pentru seniori, cu participarea a 12 echipe locale de fotbal seniori;
Juniorii D (născuți în 2007-2008) împreună cu antrenorul Țapu Gabriel au participat la 2 turnee – Vaslui – în perioada 1 – 3 mai 2019, Memorialul „Amarandei Alexandru”, copiii născuți în 2008 și Roznov – 8 iunie 2019 „Cupa Juniorului ”, Ediția a VII-a, copiii născuți în anii 2007-2008.
Secția Natație este coordonată de instructorul Costin Moldovanu și cuprinde 20 de sportivi cu vârsta între 7 și 14 ani. Sportivii acestei secții au participat la următoarele competiții:
1. Concursul de înot – „Cupa 1 Iunie” 2019, organizat de CSM Roman în data de 1 iunie 2019, la Bazinul de Înot;
2. „Cupa Dobrogei” la înot, Tulcea, 10 – 11 august 2019;
3. Concursul de înot – „Cupa Bacăului”, ediția a XII a, 26 – 27 octombrie 2019, la invitația Direcției Județene de Tineret și Sport Bacău.
Secția Tenis are înscriși 20 de copii, organizați în două grupe, începători și avansați, coordonați de către instructor Simona Bălan. În data de 8 septembrie 2019, s-a desfășurat un Turneu de Casă, cu participarea tuturor copiilor înscriși la Secția Tenis.
Secția Tenis de masă cuprinde 11 copii, cu vârste între 7 –14 ani, organizați în două grupe, începători și avansați, coordonați de către instructorul Claudiu Gându. În data de 25 mai 2019, la Sala Sporturilor, a fost organizat Turneul A „Openul Romașcan” (în colaborare cu Amatur) – turneu de tenis de masă, desfășurat pe 4 categorii: Începători (41 înscriși), Avansați (39 înscriși), Open (25 înscriși), Elite (21 înscriși).
Secția Box este condusă de antrenorul Radu Otcuparu, cuprinde 21 sportivi, care au participat la următoarele competiții:
1. „Cupa orașului Onești” în data de 26 iulie 2019:
2. „Cupa Roman-Mușat” – Ediția I – Turneu Amical Intercluburi – 6 septembrie 2019
3. „Memorialul Viorel Soroceanu” – Ediția I – Iași, 20 august 2019
4. „Cupa Iașiului” – organizată de CSM Iași în data de 1 noiembrie 2019
5. „Cupa 1 Decembrie” la Box – 30 noiembrie 2019 – 1 decembrie 2019, Onești
Secția Șah are înscriși 27 de copii, organizați în trei grupe, începători, intermediari și avansați, coordonați de către profesorul Cătălin Artene.
Au fost organizate de către CSM Roman – secția șah :
– 2 concursuri în colaborare cu Roman Value Centre și Carrefour: în data de 8 iunie 2019 – „Cupa Copilului”, cu participarea a 52 de copii din Roman, Pașcani, Piatra Neamț, și în data de 12 octombrie 2019 – „Cupa Toamnei”, cu 47 de concurenți din Roman, Vaslui, Piatra Neamț, Suceava, Săbăoani;
– în data de 12 decembrie 2019 a fost organizat, la obiectivul „Casa Vârstnicului” din Roman, Concursul de Șah „Turneul Generațiilor” cu participarea copiilor CSM Roman – Șah și a seniorilor de la obiectivul sus menționat.
CSM Roman Șah a participat la următoarele competiții între cluburi:
– Cupa Academiei de Șah Cotnari, Iași – 25mai 2019;
– Concursul de Șah Regional Pietricica – ediția a VIII-a, la Piatra Neamț – 21 iunie 2019;
– Turneul de Șah Cupa Miroslava, județul Iași – 14 septembrie 2019;
– Cupa Dimitrie Leonida, organizată la Hidrocentrala Dimitrie Leonida – 23 noiembrie 2019;
CSM Roman – Șah a participat la activitatea organizată de Primăria Municipiului Roman din cadrul Parcului Municipal Roman – Picnic în Parc, fiind organizat un concurs de șah, atât pentru adulți cât și pentru copii.
„Anul viitor, CSM Roman va întreprinde demersurile pentru afilierea tuturor secțiilor sportive la federațiile de profil, legitimarea de sportivi la nivelul acestora și participarea la competițiile naționale organizate de către organismele federative. Menționăm că, periodic, CSM Roman va derula preselecții pentru secțiile sportive și în 2020 și va sprijini activitățile locale ce promovează sportul de masă. Mulțumim antrenorilor pentru implicare și munca depusă, Consiliului Local și domnului primar Lucian Ovidiu Micu, precum și tuturor sponsorilor care ne-au fost aproape în acest an”, au transmis reprezentanții Clubului Sportiv Municipal Roman.
Diareea a băgat în spital peste 100 de copii
Sport 3019 copii 436 CSM Roman 326 premiere 58 sportivi 33

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 

CSM 
 CSM 
 CSM 
 CSM